सचिन वाझेंना PPE किट घालून NIA नं अंबानींच्या घराबाहेर चालायला लावलं\nया प्रकरणात NIA सचिन वाझे यांची कसून चौकशी करत असून घटनेचा सखोल तपास करण्यात येत आहे. याअंतर्गत शुक्रवारी (19 मार्च) रात्री उशिरा सचिन वाझे यांना घटनास्थळी नेऊन गुन्ह्याचं रिक्रिएशन करण्यात आलं. 

मुकेश अंबानी यांच्या घरासमोर 25 फेब्रुवारी रोजी स्फोटकांनी (जिलेटीनच्या कांड्या) भरलेली गाडी आढळून आली होती. त्यादिवशी अंबानी यांच्या घरासमोर एक स्कॉर्पिओ आणि त्याच्या मागे एक इनोव्हा ही वाहनं आली.

काही वेळाने इनोव्हा गाडी निघून गेली. पण स्कॉर्पिओ दोन-अडीच तास तशीच उभी राहिली. त्यानंतर स्कॉर्पिओमधील एक व्यक्ती पीपीई किट घालून मागच्या बाजूने निघून गेली. 

सकाळी अंबानी यांच्या सुरक्षारक्षकांना ही गाडी आढळून आल्यानंतर त्यांनी याबाबत पोलिसांना कळवलं आणि त्यानंतर स्फोटक प्रकरण समोर आलं होतं. ही संपूर्ण घटना कॅमेऱ्यात कैद झालेली आहे. 

या माहितीच्या आधारे NIA च्या पथकाने सचिन वाझे यांना घेऊन या घटनेचं रिक्रिएशन केलं. सुमारे अर्धा तास हे नाट्य रुपांतर चालू होतं.

यामध्ये पीपीई किट घातलेली व्यक्ती हे सचिन वाझेच होते किंवा नाही याची पडताळणी NIA कडून केली जात आहे. त्यासाठी वाझे यांची चालण्याची पद्धत आणि पीपीई किटमधील व्यक्तीची चालण्याची पद्धत या गोष्टी जुळवून पाहिल्या जात आहेत.

घटनेचं रिक्रिएशन

NIA ने वाझे यांना नेण्याआधी संपूर्ण परिसरात मार्किंग केलं होतं. संबंधित घटना रात्री घडलेली असल्यामुळे रिक्रिएशनची वेळ ही रात्रीचीच निवडण्यात आली. 

यासाठी पोलिसांनी एक सीसीटीव्हीसारखाच एक कॅमेरा त्याच उंचीवर आणि त्याच ठिकाणी लावला. 

सचिन वाझे

त्यानंतर वाझे यांना विशिष्ठ ठिकाणावरून अनेकवेळा चालण्यास सांगण्यात आलं. 

सुरुवातीला त्यांना पँट-शर्टमध्ये, कुर्ता घालून तसंच पीपीई किट घालून दोन-तीन वेळा चालायला लावले. त्यांच्या डोक्याला रुमालही बांधलेला होता. या सर्व गोष्टी पुण्याच्या फॉरेन्सिक पथकाने नोंद करून घेतल्या आहेत.

काय आहे प्रकरण?

मुकेश अंबानी यांच्या घरासमोर स्फोटकांनी भरलेली गाडी आढळली होती. त्याप्रकरणी API सचिन वाझेंना अटक करण्यात आली आहे. 

केंद्रीय तपास यंत्रणेने (NIA) अटक केली आहे. त्यापूर्वी जवळपास 12 तास त्यांची NIA ने चौकशी केली. उद्योगपती मुकेश अंबानी यांच्या अँटेलिया निवासस्थानाबाहेर स्कॉर्पिओ गाडीत जिलेटीन स्फोटकाच्या कांड्या आढळल्या होत्या. या प्रकरणात सचिन वाझे यांना अटक करण्यात आली आहे.

जिलेटीन च्या कांड्या...\n\ntl;dr:
उद्योगपती मुकेश अंबानी यांच्या घराबाहेर सापडलेल्या स्फोटकांनी भरलेल्या स्कॉर्पिओ गाडी प्रकरणात निलंबित सहाय्यक पोलीस निरीक्षक सचिन वाझे हे सध्या NIA च्या अटकेत आहेत.